Амадис Жамин
Ако любов е
в храма на душата…

Превод от френски: Кирил Кадийски, 2004

chitanka.info

Ако любов е — в храма на душата

на Нея да издигнеш свят олтар,

ако любов е — нежният й чар

сърцето ти да кара да се мята;

ако любов е — да гориш в пожар,

ако любов е — да търпиш теглата,

ако любов е — да възпяваш злата

към тебе — с взор, по-остър от ханджар;

ако любов е — да понасяш свади,

да бягаш от житейските наслади,

да страдаш от разпалената страст,

да чезнеш от раздялата погубен,

да си нещастен всеки ден и час,

ако любов това е — аз съм влюбен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.